Správcovská spoločnosť

Správcovská spoločnosť (na Slovensku do roku 1999 a v Česku dodnes nazývaná investičná spoločnosť; približný ekvivalent v práve EU: "management company") je v slovenskom práve akciová spoločnosť (založená na účel podnikania so sídlom na území Slovenska), ktorej predmetom činnosti je vytváranie a spravovanie podielových fondov na základe povolenia udeleného Národnou bankou Slovenska. Zapisuje sa do obchodného registra. Jej činnosť upravuje zákon o kolektívnom investovaní.
Činnosť.
Náplňou činnosti správcovskej spoločnosti je:
Správcovská spoločnosť môže vydávať akcie len ako zaknihované kmeňové akcie na meno.
Správcovská spoločnosť je limitovaná zákonom v týchto prípadoch:
Klientela.
Správcovská spoločnosť vykonáva jednotlivé činnosti pre:
Vykonáva ich, ak jej tieto činnosti boli zverené na základe zmluvy a ak sú splnené podmienky dotknutého zákona.
Druhy a tvorba fondov správcovských spoločností.
Správcovská spoločnosť vyvíja svoju činnosť hlavne tvorbou fondov. Fondy môžu mať tieto formy podľa zákona o spoločnom investovaní:
Fondy - ich výber investorom.
Vybrať si pre seba správny fond je možné dvoma spôsobmi:
Depozitár.
Podľa paragrafu 81 zákona o kolektívnom investovaní musí mať správcovská spoločnosť zazmluvneného depozitára pre svoje podielové fondy. Depozitárom môže byť len bankový ústav, ktorý má povolenie na činnosť spočívajúcu v úschove alebo správe investičných nástrojov. Ak má správcovská spoločnosť otvorený podielový fond, jeho depozitárom môže byť len banka so sídlom na území Slovenska alebo zahraničná pobočka cudzej banky v rámci EÚ, ktorú si zriadila na území Slovenska. Zároveň, depozitárom nesmie byť správcovská spoločnosť, ktorá daný podielový fond spravuje. Ak spravuje viacero fondov, musia mať všetky toho istého depozitára.
Ochrana investorov.
Správcovská spoločnosť je povinná zo zákona ochraňovať záujmy svojich klientov - investorov. Preto nesmie poskytovať verejnosti zavádzajúce informácie, zamlčovať určité skutočnosti, ponúkať výhody, ktoré nie sú zaručené, alebo uvádzať nesprávne údaje o jej personále, organizácii a inej činnosti. Toto zabezpečujú detailne ustanovenia zákona o kolektívnom investovaní.
Bankový dohľad.
Dohľad nad činnosťou správcovskej spoločnosti a ostatných súvisiacich inštitúcií vykonáva Národná banka Slovenska. Subjekty, ktoré podliehajú jej dohľadu sú:
Všetky podmienky dohľadu sú detailne stanovené v zákone o kolektívnom investovaní.
Zahraničná správcovská spoločnosť.
Je to právnická osoba so sídlom mimo územia Slovenska, ktorá vytvára a spravuje zahraničný subjekt kolektívneho
investovania a ktorá má oprávnenie na výkon týchto činností udelené v štáte, v ktorom má sídlo.
Pobočka zahraničnej správcovskej spoločnosti.
Je to organizačná zložka zahraničnej správcovskej spoločnosti umiestnená na území Slovenska. Všetky pobočky danej zahraničnej správcovskej spoločnosti ňou zriadené na území Slovenska so sídlom v členskom štáte Európskej únie alebo v štáte, ktorý je súčasťou Európskeho hospodárskeho priestoru, sa považujú z hľadiska oprávnenia vykonávať činnosti na území Slovenska za jednu pobočku.
Na správcovskú spoločnosť sa vzťahujú ustanovenia Obchodného zákonníka, ak „zákon o kolektívnom investovaní“ neustanovuje inak.
Slovenská asociácia správcovských spoločností.
Táto asociácia (skratka: SASS) združuje správcovské spoločnosti zriadené na území Slovenska. Vznik SASS bol iniciovaný správcovskými spoločnosťami v roku 1998, ktoré pôsobili v oblasti kolektívneho investovania. Ich cieľom bolo spoločne riešiť mnohé problémy v oblasti legislatívy, účtovníctva, daní a informovania verejnosti – investorov o sektore kolektívneho investovania.
Novelizácie a zmeny.
Dokument Národnej rady Slovenskej republiky porovnáva znenia platných smerníc EÚ a znenia našich zákonov, je v tom zahrnutý aj Zákon o kolektívnom investovaní č. 203. Porovnanie dáva obraz o tom, ako sa majú chápať smernice EÚ pri tvorbe a vykladaní našich zákonov, v čom je zahrnutý aj Zákon o kolektívnom vyjednávaní, ktorý upravuje činnosť správcovských spoločností. Znenie danej najnovšej smernice, ktorá definuje úpravu pre implementáciu do zákonov členských štátov sa nachádza v úprave EP a Rady Európy č. 2009/65/ESz 13. júla 2009 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP).